Czechoslovak Group

Ο όμιλος **Czechoslovak Group a.s.** είναι παγκόσμιος όμιλος εταιρειών που δραστηριοποιείται στους τομείς της βιομηχανίας και της τεχνολογίας. Έδρα του ομίλου είναι η Πράγα, πρωτεύουσα της Τσεχίας, ενώ βασικές εταιρείες του ομίλου βρίσκονται στην Τσεχία, τη Σλοβακία, την Ιταλία, τις ΗΠΑ, τη Μεγάλη Βρετανία, την Ισπανία, την Ινδία και τη Σερβία.

Κύριοι πυλώνες της επιχειρηματικής δραστηριότητας του ομίλου CSG είναι η βιομηχανία άμυνας και ασφάλειας, η αυτοκινητοβιομηχανία, η αεροπορική και η σιδηροδρομική βιομηχανία. Το χαρτοφυλάκιο προϊόντων του ομίλου είναι εξαιρετικά ευρύ και περιλαμβάνει προϊόντα όπως βαρέα οχήματα εκτός δρόμου, ειδικός εξοπλισμός για στρατιώτες και διασώστες, στρατιωτικός εξοπλισμός, πυρομαχικά, ραντάρ, συστήματα ελέγχου εναέριας κυκλοφορίας, συστήματα φρένων σιδηροδρόμου και πολυτελή ρολόγια χειρός.

Ο όμιλος CSG έχει περισσότερες από 100 θυγατρικές εταιρείες και απασχολεί περισσότερα από 10.000 άτομα.

Τα έσοδα πωλήσεων του ομίλου για το 2023 ανήλθαν σε 1,73 δισ. ευρώ, σημειώνοντας ετήσια αύξηση 71%. Ο δείκτης EBITDA έφτασε τα 439 εκατ. ευρώ και υπερδιπλασιάστηκε σε ετήσια βάση. Τα καθαρά κέρδη του ομίλου CSG για το 2023 ανήλθαν στα 210 εκατ. ευρώ. Η πλειονότητα της παραγωγής του ομίλου CSG (51%) κατευθύνθηκε σε ευρωπαϊκές χώρες (εκτός της Ουκρανίας). Τα δύο τρίτα των πωλήσεων του ομίλου CSG πραγματοποιήθηκαν σε κράτη μέλη του ΝΑΤΟ, το ένα τρίτο στον υπόλοιπο κόσμο.

## Ιστορία
Ο όμιλος εταιρειών Czechoslovak Group αναπτύχθηκε σταδιακά από την εταιρεία EXCALIBUR ARMY η οποία ιδρύθηκε το 1995. Το 2014 η εταιρεία μετασχηματίστηκε σε εταιρεία συμμετοχών η οποία αρχικά έφερε το όνομα EXCALIBUR GROUP. Το 2016, ο όμιλος άλλαξε την ονομασία του σε CZECHOSLOVAK GROUP και έκτοτε ο όμιλος ξεκίνησε να επεκτείνεται σημαντικά. Το 2018, ο Michal Strnad, γιος του ιδρυτή του ομίλου, έγινε ιδιοκτήτης του.

Ο όμιλος CSG περιλαμβάνει εταιρείες με μακρά παράδοση. Η πιο γνωστή εταιρεία του ομίλου στη χώρα που εδρεύει είναι η Tatra, κατασκευαστής βαρέων τροχοφόρων σασί, η οποία παράγει μεταφορικά μέσα από το 1850 και είναι ο τρίτος παλαιότερος εν λειτουργία κατασκευαστής αυτοκινήτων στον κόσμο. Άλλες εταιρείες με μακρά παράδοση που ανήκουν στον όμιλο CSG είναι η παγκοσμίως γνωστή εταιρεία παραγωγής πυρομαχικών μικρού διαμετρήματος Fiocchi, η οποία ιδρύθηκε από τον Giulio Fiocchi το 1876. Ο όμιλος περιλαμβάνει επίσης το εργοστάσιο παραγωγής πυρομαχικών Fábrica de Municiones de Granada (FMG) στην Ισπανία, η ιστορία του οποίου ξεκίνησε να γράφεται στα τέλη του 14ου αιώνα.

## Καινοτομία
Ο όμιλος υποστηρίζει την ανάπτυξη και την έρευνα σε διάφορες καινοτομίες. Για παράδειγμα, ο όμιλος αναπτύσσει βαρέα επαγγελματικά οχήματα Tatra με οικολογικό σύστημα κίνησης με υδρογόνο ή με αυτόνομη οδήγηση.

Συμμετέχει επίσης στην ανάπτυξη και παραγωγή του πρωτοτύπου μιας συσκευής η οποία εξάγει πόσιμο νερό από τον αέρα στην έρημο. Αναπτύσσει επίσης συστήματα διαχείρισης και ελέγχου εναέριας κυκλοφορίας που περιλαμβάνουν στοιχεία τεχνητής νοημοσύνης και μηχανικής μάθησης, ενώ επίσης εργάζεται για την ανάπτυξη ενός συστήματος ελέγχου εναέριας κυκλοφορίας για ρομποτικά drones.

Προμηθεύει τις ελίτ αστυνομικές δυνάμεις, συμπεριλαμβανομένων των δυνάμεων ασφαλείας των ΗΠΑ, και τον στρατό με ραντάρ τα οποία ανιχνεύουν ζωντανά όντα πίσω από στερεά εμπόδια, συμβάλλοντας με αυτό τον τρόπο στην ασφαλή εκτέλεση των αποστολών τους. Ταυτόχρονα, αναπτύσσει περισσότερα ραντάρ νέας γενιάς. Ο όμιλος παράγει επίσης αυτοκινούμενα οβιδοβόλα που διαθέτουν υψηλό βαθμό αυτοματισμού και σύγχρονα ηλεκτρονικά συστήματα. Στο πλαίσιο του τμήματος πυρομαχικών παράγει οικολογικά πυρομαχικά χωρίς μόλυβδο για κυνηγούς τα οποία κατασκευάζονται από συστατικά που αποσυντίθενται γρήγορα στη φύση.

## Επιχειρηματικές δραστηριότητες του ομίλου
Τμήματα και εταιρείες του ομίλου CSG (Δεκέμβριος 2023):

**CSG Defence**

* EXCALIBUR ARMY spol. s.r.o
* Fábrica de Municiones de Granada SL.
* MSM GROUP, s.r.o.
* MSM LAND SYSTEMS s.r.o.
* TATRA DEFENCE SLOVAKIA s.r.o.
* TATRA DEFENCE VEHICLE a.s.
* VOP Nováky, a.s.
* VÝVOJ Martin, a.s.
* ZVS holding, a.s.
* 14.OKTOBAR d.o.o. Kruševac

**CSG Ammo+**

* Baschieri & Pellagri S.p.A.
* Fiocchi Munizioni S.p.A.
* Fiocchi of America Inc.
* Lyalvale Express Limited

**CSG Mobility**

* DAKO-CZ, a.s
* DAKO-CZ INDIA Pvt. Ltd.
* DAKO-CZ MACHINERY, a.s.
* DAKO-CZ SERVICE, s.r.o.
* DAKO-CZ TRANSELCO, s.r.o.
* JWL DAKO-CZ (INDIA) Ltd.
* MEDHA DAKO-CZ Pvt. Ltd.
* TATRA TRUCKS a.s. – η εταιρεία συνδέεται με τον όμιλο μέσω του πλειοψηφικού ιδιοκτήτη
* TATRA METALURGIE a.s.

**CSG Aerospace**

* ATRAK a.s.
* CS SOFT a.s.
* ELDIS Pardubice, s.r.o.
* JOB AIR Technic a.s.
* Pocket Virtuality a. s.
* RETIA, a.s.
* UpVision s.r.o.

**CSG Business Projects**

* ARMI PERAZZI S.P.A.
* CSG USA Inc.
* ELTON hodinářská, a.s.
* EXCALIBUR INTERNATIONAL a.s.
* KARBOX s.r.o.
* PFC Prague Fertility Centre
* TRUCK SERVICE GROUP s.r.o.

## ESG
Στόχος της CSG είναι η περαιτέρω ανάπτυξη των εταιρειών που ανήκουν στον όμιλο. Η επιχειρηματική δραστηριότητα της CSG πραγματοποιείται σύμφωνα με τους κανόνες δεοντολογίας που διατυπώνονται στον κώδικα δεοντολογίας ο οποίος είναι δεσμευτικός για όλα τα μέλη των καταστατικών οργάνων των εταιρειών του ομίλου, τους διευθυντές και τους υπαλλήλους. Οι δραστηριότητες στον τομέα της κοινωνικής ευθύνης αποτελούν αναπόσπαστο κομμάτι των λειτουργιών του ομίλου CSG.

Στο πλαίσιο των τμημάτων Defence και Aerospace αυτές οι δραστηριότητες περιλαμβάνουν, μεταξύ άλλων, τη μετάβαση σε προηγμένες τεχνολογίες που μειώνουν τον αντίκτυπο της παραγωγής και των προϊόντων που προκύπτουν στο περιβάλλον και την ενίσχυση των προτύπων ασφαλείας. Το τμήμα CSG Ammo+ επικεντρώνεται στην χρήση υλικών που είναι πιο φιλικά προς το περιβάλλον, συμπεριλαμβανομένων των πλήρως βιοαποδομήσιμων, και στην ελαχιστοποίηση των αποβλήτων. Το τμήμα CSG Mobility στοιχηματίζει στην ανάπτυξη τρόπων μεταφοράς με χαμηλές εκπομπές που βασίζονται στην ηλεκτροκίνηση και σε συστήματα κίνησης με υδρογόνο. Οι μονάδες παραγωγής του ομίλου CSG υποστηρίζουν την παράταση του κύκλου ζωής των προϊόντων που παράγουν με ένα ευρύ φάσμα υπηρεσιών εξυπηρέτησης, συμπεριλαμβανομένης της μακροπρόθεσμης παραγωγής ανταλλακτικών. Όλες οι εταιρείες του ομίλου έχουν εφαρμόσει ή εφαρμόζουν μέτρα για την ενίσχυση της ενεργειακής τους αυτάρκειας, όπως εγκατάσταση φωτοβολταϊκών, αντλιών θερμότητας και συστημάτων συμπαραγωγής που τροφοδοτούνται από ηλιακή ενέργεια, ακολουθώντας πάντα την αρχή της «Μη πρόκλησης σημαντικής βλάβης» (Do No Significant Harm).

Από το 2023 ισχύουν νέοι κανόνες για όλες τις εταιρείες του ομίλου σχετικά με την συμμετοχή σε γενικά επωφελείς δραστηριότητες στους τόπους δραστηριότητάς τους, ιδίως υποστηρίζοντας αστικές και μη κερδοσκοπικές πρωτοβουλίες, πολιτιστικά, κοινωνικά, εκπαιδευτικά και αθλητικά έργα.

## Παραπομπές


Κατηγορία:Οικονομία της Τσεχίας
Κατηγορία:Τσέχικα εμπορικά σήματα